אחד הדברים הטובים שעושים בביטוח לאומי לטובת אוכלוסיית ההורים הגרושים בישראל, הוא מענק לימודים.
מה זה מענק לימודים?
מדי שנה הביטוח הלאומי מסייע בהשתתפות בהוצאות הלימודים למשפחות חד הוריות או משפחות שבהן ההורים גרושים וכמו כן, משפחות עם 4 ילדים ויותר שזכאיות לקצבת ילדים ומקבלות גם קצבת קיום מביטוח לאומי כגון קצבת נכות כללית, קצבת הבטחת הכנסה, קצבת מזונות, קצבת אזרח ותיק או קצבת שארים) .
מה גובה מענק לימודים?
מענק הלימודים מביטוח לאומי לשנת 2018 נקבע על סך של 1006 ש"ח עבור כל ילד והוא מיועד לטובת עזרה ברכישת ציוד לקראת תחילת שנת הלימודים.
מי זכאי למענק לימודים לשנת 2018 ?
למענק לימודים לשנת 2018 זכאים הורים לילדים בכיתה א-יב, כולל ילדים שעולים לכיתה א' בשנת 2018.
בשנת הלימודים תשע"ט (2019-2018) ישולם המענק עבור ילדים שנולדו בתאריכים מ-1.1.2001 עד 31.12.2012 .
הזכאים בקבוצה זו אינם צריכים להגיש תביעה למענק, ומתבקשים לא לפנות לסניפי הביטוח הלאומי, לפני שבדקו אם המענק הופקד בחשבונם עד 11 באוגוסט.
הורה עצמאי/ת (רווק/ה, גרוש/ה, אלמן/ה, שאין להם ידוע בציבור) – שימו לב, כדי לקבל את מענק הלימודים בפעם הראשונה, עליכם להגיש תביעה לביטוח הלאומי.
מי שמקבל/ת קצבה להבטחת הכנסה בנפרד מבת/בן הזוג.
משפחה עם 4 ילדים ויותר (העונים על הגדרת ילד), שבה אחד מההורים זכאי בחודש יולי 2018 או אוגוסט 2018 לאחת מהקצבאות האלה: הבטחת הכנסה, דמי מזונות, נכות כללית, אזרח ותיק או שאירים.
מי שבאחזקתו ילד שעלה לארץ ללא הוריו.
מי שבאחזקתו ילד שנתייתם משני הוריו.
מי שבאחזקתו ילד הזכאי לגמלה מיוחדת או ילד יתום, כמשמעותו בחוק הבטחת הכנסה.
הורה החי/ה בנפרד מבת/בן הזוג – בתנאי שהוא חי בנפרד מבת/בן הזוג שנתיים לפחות, ופתח/ה בהליך גירושין (בבית הדין הרבני או בבית המשפט לענייני משפחה), ופועל/ת במסגרת הליך זה במשך שנתיים לפחות.
אישה עגונה – אישה נשואה, שזה שנתיים נעלמו עקבות בעלה, וכן אישה שבעלה נמצא בחוץ לארץ, שלא בהסכמתה, ואינו משלם לה דמי מזונות.
אישה השוהה במקלט לנשים מוכות.
עולה חדש/ה – הנמצאים בארץ יותר משנה ופחות משנתיים, ובת/בן הזוג לא עלתה/עלה לארץ ואינה/ו מתגורר/ת בה.
המענק יועבר לחשבון הבנק שאליו משולמת קצבת הילדים עד לתאריך ה-11 באוגוסט 2018.
האם צריך להגיש בקשה לקבלת מענק לימודים לילדים?
בדרך כלל כאשר מעדכנים סטטוס משפחתי בתעודת הזהות דרך משרד הפנים, המידע אמור לעבור באופן אוטומטי למערכת של ביטוח לאומי, אך יחד עם זאת, במידה וזו פעם ראשונה או במידה ויש הורים גרושים במשמורת משותפת שמעוניינים לפצל את המענק, יש להגיש בקשה באתר של ביטוח לאומי באופן חד פעמי.
את מענק הלימודים מקבלים ההורים לחשבון הבנק שאליו משולמת קצבת הילדים.
במידה ואתם כבר עושים בדיקה למענק לימודים, האם בדקתם את זכאותכם לקבלת החזרי מס מביטוח לאומי או החזרי מס מרשות המיסים?
אנשים רבים לא מודעים לעובדה שמליוני שקלים שוכבים להם בנחת בקופת המדינה, ממתינים שיקחו אותם, ואם עדיין לא ביצעתם מהלך של החזרי מס בשנים האחרונות, מומלץ לבדוק האם מגיע לכם כסף בחזרה.
החזרי מס הם למעשה החזרים עבור תשלום עודף של מיסים באמצעות תלוש השכר במידה ואתם שכירים או תשלומי מיסים ישירים במידה ואתם עצמאים או בעלי עסק.
בעקבות השינויים התכופים בתקנות המס במדינת ישראל, לא תמיד מעדכנים באופן ראוי את נקודות הזיכוי בהתאם למצב המשתנה של העובדים ובכ-70% מהמקרים, אנשים מגלים שהם זכאים לאלפי ואף עשרות אלפי שקלים בחזרה במידה והחליפו עבודות לאורך השנים, שינו סטטוס משפחתי, היו מובטלים לתקופה, אם הם גרושים או הורים לילדים עם לקויות למידה או בחינוך מיוחד. כל הדברים הללו עשויים לזכות אתכם בנקודות זיכוי ששוות כסף שיכול להכנס חזרה לחשבונכם באופן רטרואקטיבי עד 6 שנים אחורה!
עוד הטבה שמומלץ לבדוק אם מתאים לכם לקבל עוד כמה אלפי שקלים במתנה לחשבון הבנק, היא הטבת מענק עבודה.
זו הדרך של המדינה למעשה לעודד אנשים לעבוד ולקבל מעין בונוס מהמדינה שברוב המקרים מסתכם בכמה אלפי שקלים בהתאם להכנסה שלכם, בין אם אתם עצמאים או שכירים, יתכן מאוד שמגיע לכם כסף חזרה גם כאן.